Държавен вестник, бр. 30, 2014 г., стр. 31

БРОЙ  30	
Д Ъ Р Ж А В Е Н  В Е С Т Н И К 	
СТР.  31  
отличителен знак на гражданската защита. 
Отличителният знак е с толкова големи раз­
мери, колкото е подходящо.
4. Материалната част и сградите на военните 
подразделения, които са постоянно прикре­
пени към служби на гражданската защита и 
са използвани изключително за изпълнение 
на задачи по гражданската защита, остават 
подвластни на военните закони, ако попаднат 
под контрола на неприятелската страна. До­
като са необходими за изпълнение на задачи 
по гражданската защита, те не могат да бъдат 
използвани за други цели освен в случаи на 
повелителна военна необходимост, ако пред­
варително не са били предприети мерки за 
адекватно обезпечаване на потребностите на 
цивилното население.
Р А З Д Е Л  I I
ПОМОЩИ ЗА ЦИВИЛНОТО НАСЕЛЕНИЕ
Член 68 – Област на прилагане
Разпоредбите на този раздел се отнасят до 
цивилното население според определението 
му в този Протокол и допълват членове 23, 55, 
59, 60, 61 и 62 и други съответни разпоредби 
на Четвъртата конвенция.
Член 69 – Основни нужди в окупираните 
територии
1. В допълнение към предвидените в член 55 
от Четвъртата конвенция задължения относно 
снабдяването с храна и медикаменти държа­
вата-окупатор, като използва във възможно 
най-голяма степен наличните средства и без 
каквато и да е дискриминация, е задължена 
да осигурява също така снабдяването с дре­
хи, постелъчни принадлежности, средства 
за подслон и други припаси, необходими за 
оцеляването на цивилното население в оку­
пираната територия, както и с предмети за 
религиозни цели.
2. Акциите за доставяне на помощи в 
полза на цивилното население в окупираните 
територии се регулират от разпоредбите на 
членове 59, 60, 61, 62, 108, 109, 110 и 111 от 
Четвъртата конвенция, както и от член 71 от 
този Протокол и се осъществяват незабавно.
Член 70 – Акции за доставяне на помощи
1. Ако цивилното население в територия, 
намираща се под контрола на някоя участ­
ваща в конфликта страна, която не е окупи­
рана територия, не е снабдено в достатъчна 
степен с припасите, посочени в член 69, се 
предприемат акции за доставяне на помощи, 
които имат хуманен и безпристрастен ха­
рактер и се осъществяват без каквато и да е 
дискриминация, с уговорката за спазване на 
съответната постигната договореност между 
заинтересованите от такива акции страни. 
Предложенията за предоставяне на такива 
помощи не могат да бъдат считани за намеса 
във въоръжения конфликт или за актове на 
враждебност. При разпределянето на пратките 
с помощи се дава предимство на онези лица, 
като например деца, бременни жени, родилки 
и кърмачки, които по силата на Четвъртата 
конвенция или на този Протокол се ползват 
от привилегировано третиране или от специ­
ална закрила.
2. Участващите в конфликта страни и всяка 
Високодоговаряща страна са задължени да 
разрешават и улесняват бързото и безпре­
пятствено преминаване на всички пратки с 
помощи, оборудване и персонал, предоставяни 
в съответствие с разпоредбите на този раздел, 
дори ако тези помощи са предназначени за ци­
вилното население на неприятелската страна.
3. Участващите в конфликта страни и всяка 
Високодоговаряща страна, които разрешават 
преминаването на пратки с помощи, оборуд­
ване и персонал в съответствие с параграф 2:
а) имат правото да определят технически­
те условия, включително проверка, съгласно 
които се разрешава такова преминаване;
b) могат да поставят като условие за предос­
тавянето на такова разрешение разпределянето 
на тези помощи да се извършва на място под 
контрола на държавата-покровителка;
c) по никакъв начин не трябва да отклоняват 
пратки с помощи от първоначалното им пред­
назначение или да забавят тяхното доставяне 
освен в случаи на неотложна необходимост в 
интерес на съответното цивилно население.
4. Участващите в конфликта страни са 
задължени да пазят пратките с помощи и да 
съдействат за тяхното бързо разпределяне.
5. Участващите в конфликта страни и 
всяка заинтересована Високодоговаряща стра­
на са задължени да поощряват и улесняват 
ефикасната международна координация на 
акциите за доставяне на помощи, предвидени 
в параграф 1.
Член 71 – Персонал, участващ в акциите за 
доставяне на помощи
1. В случай на необходимост участващият в 
акции за доставяне на помощи персонал може 
да съставлява част от помощта, осигурявана 
при такива акции, особено с оглед на транс­
портирането и разпределянето на пратките с 
помощи; участието на такъв персонал подлежи 
на одобрение от страна на държавата, на чиято 
територия той изпълнява своите задължения.
2. Този персонал трябва да бъде зачитан 
и закрилян.
3. Всяка страна, получаваща пратки с по­
мощи, е задължена във възможно най-голяма 
степен да подпомага персонала, посочен в 
параграф 1, при изпълнението на неговата 
мисия по оказване на помощ. Дейността на